اورخان اول

اورخان اول (پيدائش: 6 فيبروري 1281ع — وفات: اپريل 1362ع)، جن کي اورخان غازي (عثماني: اورخان غازي) جي نالي سان به سڃاتو وڃي ٿو، سلطنت عثمانيه جا ٻيا حڪمران هئا. انهن کي سلطنت عثمانيه جو اصل باني به قرار ڏنو ويندو آهي، جن 1326ع کان 1359ع تائين حڪومت ڪئي. انهن مغربي اناطوليه جو وڏو حصو عثماني سلطنت ۾ شامل ڪيو، جڏهن ته انهن جي دور ۾ پهريون ڀيرو ترڪ فوجون يورپ ۾ داخل ٿيون، جڏهن انهن جي پٽ سليمان پاشا 1354ع ۾ گيلي پولِي تي قبضو ڪيو. دنيا جي پهرين منظم فوج قرار ڏنل “يني چري” پڻ انهن جي دور ۾ قائم ڪئي وئي، جنهن ۾ فتح ڪيل علائقن جي غير مسلم غلام نوجوانن کي اسلام قبول ڪرائي فوج ۾ شامل ڪيو ويندو هو. هو 1359ع ۾ 75 سالن جي عمر ۾ وفات ڪري ويو. انهن 30 سال حڪومت ڪئي۔